
Barackpárlat érzékszervi vizsgálata

A munkám célja különböző barackpárlatok komplex érzékszervi vizsgálata, amely
magában foglalt egy nagymintás (62 fő) fogyasztói érzékszervi tesztet és egy képzett panel
által végzett leíró érzékszervi vizsgálatot. Az eredmények alapján hazánkban elsőnként
hoztunk létre pálinkákra vonatkozó preferenciatérképet. A kutatásom további célja annak
feltárása volt, hogy milyen összefüggés áll fenn a pálinkák kedveltsége és gyümölcsíz-
intenzitása között.
A munkám során három különböző sárgabarackból készített párlattal végeztem
érzékszervi kísérletet. A kísérletemben egy 62 főből álló fogyasztói bíráló csoport és egy 5
főből álló képzett bírálói csoport vett részt. A munkám során információt szereztem a
rendelkezésemre álló párlatok érzékszervi tulajdonságairól. Ez alapján következtetéseket
vontam le arról a kedveltséget befolyásolja-e pozitív irányba az adott párlat gyümölcsös illat,
illetve íz intenzitása.
A bíráló csoportoktól kapott adatsoron ANOVA, PCA, illetve TUKEY elemzést
végeztem. A fent említett elemzések segítségével tudtam igazolni a hipotéziseimet.
Az elemzések azt mutatták, hogy globális illat, íz és összkedveltség tekintetében el
tudják különíteni egymástól a különböző mintákat mind a képzett mind a fogyasztói panel
tagjai. Illetve arra is választ kaptam, hogy a minták közül illatban, ízben és összeségében
melyiket kedvelték a legjobban. Továbbá fogyasztói bírálóknak feltett három kérdésre kapott
válaszok alapján, klaszterelemzést végeztem, így két részre tudtam osztani a fogyasztókat.
Továbbá megállapítottam, hogy globális illat, íz és összkedveltség tekintetében el tudják
különíteni egymástól a különböző mintákat. Illetve arra is választ kaptam, hogy a minták
közül illatban, ízben és összeségében melyiket kedvelték a legjobban. Végezetül a két
klasztercsoportnak külön megvizsgáltam, hogy melyik párlatra nagyobb a preferenciája.
Összeségében az elemzések azt igazolták, hogy mindhárom minta elkülöníthető volt
egymástól az érzékszervi tulajdonságok alapján, illetve az is beigazolódott, hogy van
összefüggés a kedveltség és a gyümölcsös illat intenzitása között.



